El contrabaso el xe un strumento muxicałe de ła fameja dei archi. Le so orìxeni le risałe ai inisi del XVI sècoło. Antenato del contrabaso xe el viołon e pare che in Xermania el contrabaso existese xà inte el 1500 Inisialmente el gera 'stà uxà soło come suporto a altri strumenti come sostegno del baso par l'armonixasion dei pèsi. El contrabaso el ga inisià a èsere inpiegà inte łe orchestre sòło a partire da ła fin del XVII sècoło. Inte el XIX sècoło, gera 'stà reintrodota la cuinta còrda, par estendere l'estension fin al Do. A partire da el XX sècoło, el ga scumisià a èsere utiłixà anpiamente inte i pèsi jazz. El contrabaso el ga na altesa de 1,80. El pòłe 'vère 4 o 5 còrde. Par quanto riguarda la forma, ghe xe de łe diferense tra cueło reałixà dai liutai todeschi, che el xe sìmiłe a na viòła da ganba, e cueło reałixà dai liutai itałiani, che el someja al viołin.